text: Efterskolernes dag med spænding
  25 september 2011 kl. 06.55
  I dag er det efterskolernes dag - og på mange lokale efterskoler er forstander og lærere spændte på om de varslede forhøjelser på forældrebetalingen kan mærkes på besøgstallet.
  Der er Efterskolernes Dag med åbent hus kl. 13 til 17 på alle efterskoler hvert år sidste søndag i september - men i år er der spænding på mange efterskoler om besøgstallet. 
  På Balle Musik- & Idrætsefterskole i Bredsten plejer mellem 1200 og 1500 unge og deres forældre at møde frem.
  - Jeg håber, at interessen er lige så stor i år, siger forstander Jan Fredsted.
  Han har dog modsat tidligere ledige pladser allerede i det kommende skoleår på flere linier.
  - Vi kan mærke at forældre har droppet at sende deres børn på efterskole på grund af økonomi, så vores venteliste bugner ikke længere, siger forstander Jan Fredsted, Balle Musik- & Idrætsefterskole til TV SYD.
  